FI
L 135/60
Euroopan unionin virallinen lehti
23.5.2023
14) Lisätään 66.B.135 kohta seuraavasti: ”66.B.135 Menettely multimediaopetukseen perustuvien kurssien hyväksymiseksi Hyväksyessään kursseja, mukaan lukien multimediaopetukseen perustuvia kursseja, jotka järjestetään fyysisessä ympäristössä tai virtuaaliympäristössä tai molemmissa, toimivaltaisen viranomaisen on varmistettava, että ilma-aluksia koskeva peruskurssi on lisäyksen I ja tyyppikurssi on lisäyksen III mukainen.
Hyväksyntämenettelyyn on sisällyttävä lisäyksen IX periaatteet ja kriteerit.”
15) Muutetaan 66.B.200 kohta seuraavasti: a) Korvataan c ja d alakohta seuraavasti: ”c) Perustutkintokokeiden on tapauksen mukaan täytettävä lisäyksissä I ja II tai lisäyksissä VII ja VIII vahvistetut vaatimukset.
Liitteen IV (147 osa) lisäyksessä III olevaa koulutustodistusta (EASA 148b -lomake) on käytettävä perustutkin­ tokokeiden suorittamisen todentamiseen.
d) Tyyppikoulutuskokeiden ja tyyppiarviointien on oltava lisäyksessä III vahvistettujen vaatimusten mukaisia.
Liitteen IV (147 osa) lisäyksessä III olevaa koulutustodistusta (EASA 149b -lomake) on käytettävä ilma-aluksen tyyppikoulutuksen tai tyyppiarvioinnin suorittamisen todistamiseen.”
b) Korvataan g alakohta seuraavasti: ”g) Lukuun ottamatta tyyppiarvioinneissa tarvittavia erityisiä asiakirjoja, kokelaalla saa arvioinnin aikana olla käytössään ainoastaan koeasiakirjat.”
16) Korvataan E luvussa ensimmäinen virke seuraavasti: ”Tässä luvussa säädetään 66.A.25 kohdan d alakohdassa tarkoitettuja hyvityksiä koskevista menettelyistä.”
17) Lisätään 66.B.400 kohtaan d alakohta seuraavasti: ”d) Kun hakija viittaa toisen toimivaltaisen viranomaisen hyväksymään hyvitysraporttiin, toimilupaviranomaisen on otettava hyvitysraportti huomioon ja pyydettävä neuvoja raportin hyväksyneeltä viranomaiselta raportin käyttöön.”
18) Korvataan 66.B.405 kohdan a alakohdan toinen alakohta seuraavasti: ”Vertailussa on ilmoitettava, onko vaatimusten täyttyminen osoitettu, ja jokainen lausunto sekä mahdolliset ehdot tai lisänäkökohdat tai molemmat on perusteltava.”
19) Muutetaan lisäys I seuraavasti: a) Korvataan 2 kohta seuraavasti:
”2.
Jako moduuleihin
Kuhunkin ilma-alusten huoltohenkilöstön lupakirjan luokkaan tai alaryhmään liittyvien perusoppiaineiden koulutuksen on oltava seuraavan matriisin mukaista; sovellettavat oppiaineet on merkitty rastilla, kun taas ”ei sovelleta” tarkoittaa, ettei oppiainemoduulia sovelleta eikä vaadita.